32004R2187
L 373/16
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО) № 2187/2004 НА КОМИСИЯТА
от 20 декември 2004 година
за изменение на Регламент (EО) № 1614/2000 относно дерогация от Регламент (ЕИО) № 2454/93 по отношение на дефиницията на понятието „произход на продукти“ за целите на схемата на общите преференции за отчитане на специалната ситуация на Камбоджа относно износа на текстилни продукти за Общността
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2913/92 на Съвета от 12 октомври 1992 г. за създаване на Митнически кодекс на Общността (1), и по-специално член 247 от него,
като взе предвид Регламент (ЕИО) № 2454/93 на Комисията от 2 юли 1993 г. относно определяне на разпоредби за прилагането на Регламент (ЕИО) № 2913/92 на Съвета за създаване на Митнически кодекс на Общността (2), и по-специално член 76 от него,
като има предвид, че:
(1)
С Регламент (ЕО) № 2501/2001 на Съвета от 10 декември 2001 г. за прилагане на схемата на общите тарифни преференции за периода от 1 януари 2002 г. до 31 декември 2004 г. (3) Общността предостави общи тарифни преференции на Камбоджа.
(2)
Регламент (ЕИО) № 2454/93 на Комисията от 2 юли 1993 г. установява дефиницията на понятието „продукти с произход“, за целите на схемата на общите тарифни преференции (GSP). Въпреки това, Регламент (ЕИО) № 2454/93 предвижда дерогации в полза на най-слабо развитите страни-бенефициери по GSP, които изпратиха подходящо искане с тази цел от Общността.
(3)
Камбоджа се ползва от такива дерогации за някои текстилни продукти от 1997 г., в последния случай чрез Регламент (ЕО) № 1614/2000 на Комисията от 24 юли 2000 г., чрез дерогация от Регламент (ЕИО) № 2454/93 по отношение на определение на понятието „продукти с произход“, използвано за целите на схемата на общите преференции за отчитане на специалната ситуация на Камбоджа, относно някои изнасяни текстилни продукти в Общността (4), изменен с Регламент № 292/2002 (5), който продължи действието ѝ до 31 декември 2004 г. С писмо от 10 юни 2004 г. Камбоджа изпрати искане за подновяване на тази дерогация.
(4)
Искането, изпратено от Камбоджа, беше преценено от Комисията и беше счетено за основателно.
(5)
Когато действието на Регламент № 1614/2000 бе продължено, беше преценено, че неговото изтичане следва да съвпада с края на настоящата GSP схема, която приключва на тази дата. Въпреки това, Регламент № 2211/2003 (6) продължи действието на GSP схемата за още една година, до 31 декември 2005 г.
(6)
На 18 декември 2003 г. Комисията публикува Зелена книга относно бъдещето на правилата за произход в споразуменията за преференциалната търговия (7), която откри широк дебат по въпроса. На 7 юли 2004 г. тя публикува Съобщение до Съвета, Европейския парламент и Икономическия и социален комитет, под заглавие „Развиващите се страни, международната търговия и устойчивото развитие: функция на общата система на преференциите (GSP) за 10 годишен период от 2006 г. до 2015 г.“ (8), която също така уведомява за необходимостта да се сменят правилата за произход. Въпреки това, не са взети решение и няма нови правила преди 31 декември 2004 г.
(7)
Удължаването на дерогацията не следва да предреши изхода относно възможни нови правила за произход за GSP. Въпреки това, интересите на търговците, сключващи договори в Камбоджа и в Общността, както и стабилността и устойчивото развитие на индустрия на Камбоджа по отношение на текущите инвестиции и заетост изискват дерогацията да се удължи за период, достатъчен, за да позволи продължаването или сключването на по-дългосрочни договори, като се улесни прехода към възможни нови правила за произход за GSP.
(8)
Разпоредбите на Регламент (ЕО) № 1615/2000 по-специално съществуването на количествени граници, които се прилагат на годишна база, отразяващи се върху капацитета на пазара на Общността да абсорбира продуктите от Камбоджа, капацитет за износ на Камбоджа и действителните търговски потоци бяха създадени да предотвратят нарушения в съответните клонове на индустрията в Общността.
(9)
Дерогацията следва да бъде подновена до 31 декември 2006 г. Все пак, за да се осигури справедливо третиране както за Камбоджа, така и другите най-слабо развити страни, продължаващата нужда от дерогация следва да се преразгледа, след като новите правила за произход са приети в контекста на новата обща система за преференции.
(10)
Регламент (ЕО) № 1614/2000 следва следователно да бъде изменен съответно.
(11)
Мерките, предвидени в настоящия регламент са в съответствие със становището на Комитета по Митническия кодекс,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 1614/2000 се изменя, както следва:
-
в член 2 „31 декември 2004 г.“ се заменя с „31 декември 2006 г.“,
-
следният параграф се добавя:
„продължаващата нужда от дерогация се преразглежда не по-късно от 31 декември 2005 г. в съответствие с новите разпоредби, които трябва да бъдат приети по отношение на общата система на преференции и правилата за произход, свързани с това“.
Член 2
Настоящият регламент влиза в сила на седмия ден след датата на публикуването му в Официален вестник на Европейския съюз.
Той се прилага от 1 януари 2005 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 декември 2004 година.